
Pacem et Salutem a Domino sempiternam. 

„ Ad Sion montem, civitatem Dei viventis, Jerusalem coe- 
„ lestem, et multorum millium Angelorum frequentiam (1)„ 
quae est divina Christi Ecclesia ; nemo , venerabiles fratres 
filiiqub charissimi , nemo unquam, qui recte saperet, Imperii 
illius habenas tractaturus, nisi exterritus, ut Moyses olim, ac 
tremebundus accessit. Perardua enim, tamque ingens curarum 
difficilium, ingruentium negotiorum, rerumque expedienda- 
rum moles est, perpetuaque sollicitudo, ut vel primores in- 
genio, sapientia, omnigenaque virtute viros ancipites animo, 
crebro etiam ingemiscentes ac reluctantes haberet. Quid porro 
humiles, nec mentis acie, neque doctrinae copia, usuve ac 
dexter itate agendorum pollentes satis nisi formidolosos, im- 
manique sub pondere veluti fatiscentes exhibeat? horum Ego, 
ingenuus fateor, alter minimusque eorum, qui sacris Numini 

Religionique dant operam, vix meae ad pervetustam , ac no- 
bilissimam istam Lucensem Ecclesiam procurandam, electio- 
nis perlato nuncio , haud stupens modo , sed expavescens , 
animo concidi , viribusque defeci . Quis namque, non voce 
dicam, sed ejulatu, ac gemitibus exclamabam, quis ego sum 
Domine, ut suscites de terra inopem, deque pulvere egenum, 
celsissimo honoris , ac dignitatis fastigio decorandum ? vel 
quidpiam forte, ut moerens olim fatum quaerebatur suum Chry- 
sostomus, quidpiam ne Grex iste apprime fidelis peccavit, ut 
optimo sane, omniumque virtutum laude cumulatissimo Pa- 
store orbatus, JOSEPHO DE NOBILI, adversa vice, longe 
alium, meritisque pene omnibus destitutum nancisceretur? 

Haec mecum ipse dolenter oppido, nec minus vere reco- 
gitans, cum effugiendi declinandique ab oneris magnitudine, 
via nulla pateret, nisi maximi ac sacratissimi in terris Christi 
Vicarii prona benignitas atque indulgentia; solium ego illius, 
quo me confestim vota inhiantia rapiebant, obsequentissimus 
adii; nec ullis certe cum precibus, tum obtestationibus indu- 
striisque peperci, ut mox ab illo, quod flagitabam, assequerer. 
Sed vana fides: contraque id, quod optaram ac vehementer 
urgebam, contigit; divino, ut arbitror, Omnipotentis oraculo 
ex ore illius edito, qui solus in terris, cuncta moderantia 
Numinis, pandit hominibus voluntatem. Quandoquidem igitur 
eo auspice atque auctore , praeludente vero celsissimi ac cle- 
mentissimi Ducis nostri KAROLI LUDOVICI Hispaniarum 
Infantis rogatu, tantum hoc mihi et amplitudinis et laboris 
est subeundum; meae nunc tandem infirmitatis oblitus, at- 
que omni penitus depulsa formidine, ecce, ego iterum Pro- 
phetae concinens, inquio, ecce ego Domine, mitte me. Qua 
quidem , Ven. Fratres Filiique dilectissimi , coelesti plane 
missione jam vester inauguratus Antistes, et sacro hodie 
Chrismate delibutus, in Domino recreor, qui ponit humiles 

in sublime , dum vesanorum superbientium capita deprimit 
atteritque. Illo etenim abunde ex alto largiente virtutem, qui 
parvo licet atque immerenti contulit dignitatem ; quidni 
reficiar, mente erigar, perque suavi ac laetissima alacritate 
perfundar? haec quoque labantis nuper, modo autem erecti 
confirmatique animi sensa, initio statim patere volo, ut me 
quantocyus oves meae cognoscant, quas ego impense, imis- 
que ab visceribus aestuanti amore perdiligo . Utinam vero , 
quod maxime cupio, Pastorumque omnium Principem, cujus 
sunt omnes divini sanguinis pretio reparatae, instantissime 
deprecor, omnes ac singulas a malo servem, tum recta se- 
mita ad vitae pascua continenter deductas, regni coelestis, im- 
mortalisque beatitatis consortes efficiam. Mea profecto, quod 
et districte et magnopere refert, Optimum hic Maximumque 
super omnia Deum testor, vestrum deinceps spiritu, volun- 
tate, consilio , procuratione, verbo dicam, pervigili enixaque 
pastorali sollicitudine, me totum futurum, seu vitia aeru- 
mnasque fideli populo nocituras depellere, seu nomine Chri- 
stiano dignas virtutes serere, et bona quaeque optabilia com- 
parare sit opus. Eja propterea, traditae mihi spiritali connubio 
Sponsae istius lectissimae soboles, mecum agite strenue, ope- 
rose ac viriliter: Ducem, Praesulem, imo vero Parentem 
magis audire libeat, qui adhuc licet corpore absens, vos tamen 
omnes animo spectat, corde jam fovet , omnigenisque dilectio- 
nis, benevolentiae ac pietatis officiis creditam sibi Gentem 
solaturum se spondet, ac vehementer enititur. 

Vos eapropter, qui muneris excellentia, dignitatisque am- 
plitudine, Antistitis Cathedrae proximi estis adstatores, con- 
siliarii ac vigiles, vos primum alloquor, non eo quidem ser- 
mone , qui conquerentis , sive culpantis quidpiam in coetu 
vestro deploratio sit $ sed vel ingenua recte hactenus prae- 
clareque gestorum laus , vel , ob nequissima , in quae in- 

cidimus tempora, malorumqne discrimina, praesens opportu- 
naque omnibus commonitio. Novi etenim , cum vestrae fidei 
nobilem integritatem, flagrantem item avitae Religionis, atque 
ecclesiasticae disciplinae tuendae zelum, paremque omnino et 
ad divina tractanda Mysteria , et ad diurnas nocturnasque 
exsolvendas preces, pietatis ardorem, quo, luininarium instar in 
Domo Domini excellitis et coruscatis. Vere itaque lux mundi 
effecti, sal etiam terrae jure optimo auditis; qui vobis primum* 
ut Paulus praecipit , attendentes, doctrinae quoque ac verbi 
Dei praedicationi studiose incumbitis, quo vosmetipsos salvos 
faciatis , et eos qui vos audiunt. Sed his interea tota mente 
ac virium contentione adlaborantes , id crebro recolite, vestro 
studio, vestra ope et conatibus nedum structurae coelestis aedificii 
navandam esse operam; sed et illius, contra irruentes profano-» 
rura impettis firmitati, praesidioque insistendum. Macti igitur 
virtute estote, illorum animum ac fortitudinem aemulati, qui 
Templum Domini cladibus ruinisque pene disjectum instauratu- 
ri, ense accincti renes aedificabant, et clangebant buccina (1). 

Atque haec quae summo Principis Templi Collegio erant 
praeprimis commemoranda, aliis item, quotquot extant, dioe- 
cesis istius Canonicis commendata, altaque mente reposta esse 
percupio, jure etiam meritoque confido. Haud quippe mo- 
dicum et ab istis tum vineae huic nostrae electae bonorum 
operum fructum, ipsique adeo Pastori suo levamen auxiliunv 
que licet in Domino praestolari. 

In id vero praegravis certe ac difficillimi muneris, cum 
operosior valde vos premat laborum sarcina, Venerabiles ani- 
marum Curatores; aveo hinc maxime omnes vos suavissimo, 
effusamque charitatem spiranti eloquio compellare . Hoc ideo 
et anxie et assidue memineritis, quod est de vobis in Evan- 

(1) Esdrae. II. Cap. 4. 

gelio praedicatum - Bonus Pastor animam suam ponit pro ovi- 
bus- suis - Mentem proplerea et cogitatus, studia viresque 
omnes, ut facilis, - valentissime intendite, ut Gregi huic diu 
noctuque advigilantes, procul ab eo luporum insidiae, ferarum- 
que aggressiones teterrimae repellantur. Nec vero terreat, 
minimumve perturbet, seu obsitum vepribus sentibusque iter, 
quo ad pascua tenditur, seu concitatum, in vos praesertim, 
hominum perversorum odium Christo, fidisque ejus asseclis 
nullo non tempore adversantium. Vei eos nimirum, si Deus 
aliquando det illis poenitentiam et resipiscant a diaboli la- 
queis (1), cum modestia corripite, in spiritu lenitatis reducite; 
vel, si in transversum miserrime acti, rebelles aures, ut aspidis 
surdae obturent, cordeque tenacius obdurescant, hujusmodi vos 
invicto animo arguite, exagitate, propellite, ne male cautos 
errorum fraudibus implicent, et scandalorum pernicie in legis 
illico praevaricationem, aetemumque deinceps rapiant interi- 
tum. Haec igitur cogitate, haec tenete, ut quisque vestrum 
forma Gregis ex animo effectus, illius studeat modis omnibus 
incolumitati, atque emolumento. Sic enim cum apparuerit 
Princeps Pastorum percipietis immarcescibilem gloriae co- 
ronam (2). 

Sed haec quidem Christifidelibus summopere expetenda, 
justisque omnibus in ejus osculo ex hac aerumnarum sede de- 
cedentibus, vel a mundi constitutione parata; haec, inquam, 
illustrior, ac rutilantibus gemmis vos manet splendidior, qui- 
cumque esti & ex hominibus assumpti et pro hominibus consti- 
tuti in his quae sunt ad Deum , ut dona offeratis et sacrificia 
pro peccatis (3). Mediator , inquit Apostolus, Dei et homi- 
num , homo Christus Jesus. Qui ergo hoc ipso praestatis mi- 
nisterio, ac Sacerdotio in terris fungimini, an non praeclari* 


(i) Ad Timoth. 2. 


(2) 1 . Petr. (3) Ad Titum C. 2. 

fulgere dotibus, praeire exemplis atque virtutibus coruscare 
omnes apprime decet? quod igitur Moysi dudum Sinai ab ver- 
tice remeanti jussum divinitus: Inspice , et fac secundum e - 
xemplar , id quoque vobis divina lege, Ecclesiaeque multiplici 
sanctione praeceptum habetote? illius memores, quod olim 
Tito gentium Doctor gravissime inculcabat : In omnibus te 
ipsum praebe exemplum bonorum operum , in doctrina , in in» 
territate , in gravitate. Verbum sanum irreprehensibile , ut is> 
qui ex adverso est , vereatur , nihil habens malum dicere de 
nobis { 1 ). Ac certe quidem Ven. Fratres, hoc reor, ipsique admo- 
dum probe noscitis, si alia unquam asperrima luctuosaque cum 
civili, tum christianae Reipublicae tempestate, hac certe, qua 
vivimus debachantibus impudentissime errorum monstris, flagi- 
tiorum longe immanium portentis, atque infensissimis impio- 
rum hominum conatibus? ne omnia simul divina lmmanaque 
insanientium horumce delirio, praecipi tique furore abripiantur? 
aggeribus, iisque validissimis opus esse, quos nisi struxerint 
fortissimi illi, qui mysticum Salomonis lectum custodiunt, 
quibusque per Jeremiam dictura: Dedi te hodie in civitatem 
munitam , et in columnam ferream , et in murum aereum • (2) 
quae ipsi demum civitati securitas, quae fidei , Ecclesiaeque 
militantibus reliqua certa salus futura? 

Audiant, audiant quaeso isthaec arrectis auribus, qui vel in 
sacro adolescentium clericorum Ephebaeo, vel in majori totque 
nominibus perillustri Urbis istius Gymnasio, juvenum animis 
erudiendis excolendisque dant operam. Haud quippe muneri 
satis, solertiaeque factum iri arbitrentur, ex quo mores fingere 
pietatemque in Deum, in Patriam, Parentesque fovere sata- 
gant, nisi et candori probitatique ingenii politiorum, gra- 
viumque praeprimis disciplinarum impiger cultus, cum magi- 


(1) Ad Hebr. (2) Jt-rem. C. 1. 

sterio bonae cujusque artis accesserit. Adeo enim ab indole, ab 
excellentia et majestate divinae, quam profitemur Religionis, 
abest longissime infanda illa vecordium quorumdam criminatio, 
expetitae videlicet ab Viris Principibus, et ab Ecclesiae Majori- 
bus in christiano Populo ignorantiae, quod male tuta scien- 
tiarum luminibus, humanique ingenii profectibus sint Imperia, 
ac Sacerdotium j ut contra omnino rem se hujusmodi habere 
omni aevo fuerit compertissimum, quod et civilis, et Christianae 
Reipublicae fasti, ac monumenta testantur. Sed, age interim, 
quid magis hodie instat, urgetque homines publicae fausti- 
tatis, sanctissimaeque Religionis amatores, quam foedus illud 
nexu arctiori atque insolubili devincire? stet ea propter defixa 
haec menti cogitatio, vigeat intendatque se in id maxime cura 
omnis ingenii, totumque doctrinae robur, ut hisce vos armis 
strenue communiti bella Domini praebemini, formidandiqne 
humani generis hostis tela ignea retundatis, quae sunt, Zacharia 
teste, (1) volumina illa volantia , unde egreditur maledictio 
super faciem terrae . . . impietas. 

Jam porro et huic penitus explodendae, urbe insuper 
agroque exterminandae, operae multum atque praesidii a vobis 
flagitat, nec sibi perperam spondet Christi Ecclesia, spectatis- 
simi quique religiosarum Familiarum Sodales, qui presso ve- 
stigio coelestem evangelicae perfectionis Magistrum secuti , ac 
saeculo hujusmodi nequam forti animo valedicentes , meliora 
in dies charismata aemulamini. Pergite, oro, felicibus adeo coe- 
ptis hilari corde, tum alacri firmitate insistere. Vos quippe in 
castris militantis Ecclesiae auxiliariae copiae, ordinatissima Re- 
gis regum in acie prospere hactenus, ut insigniter, dimicastis; 
ob idque adstans a dextris Sponsi Ecclesia Regina in vestitu 
deaurato, pulcherrima undique varietate circumamicta, quam- 

(1) C. V. 2. 8. 

plurima vestro agmini inimicorum spolia refert accepta’, tum 
nobilissima religionis, doctrinae, omnigenaeque sanctitatis tro- 
pliaea. Qui vestro e coetu, praeclara scilicet ab GUZMANI 
DUCIS Palaestra, ad principem hunc episcopalis dignitatis lo- 
cum assumptus , vos ego maximi facio, et suavissima charitate 
complector, an non et jure vestram mihi opem, vestramque adju- 
tricem in omnibus sollicitudinem fidenter quoque polliceor? 

At cum id doceant prisci foederis oracula, tamdiu Populo 
Dei contra perfidos hostes pugnanti adrisisse victoriam , quam- 
diu Josue in arena duce ad arma ciente, montis e regione 
assurgentis cacumen tenebat Moyses , oculis manibusque ad 
coelum erectis Dominum deprecaturus; ex eo facile intelligimus 
fusis potissimum ad Deum votis, quam lmmanae cujusquam 
contentione virtutis, maxima quaeque pro Numinis gloria 
tum auspicanda, tum etiam perficienda. Iloc igitur cum ab om- 
nibus meae fidei, ac vigilantiae commissis ovibus postulo; a vo- 
bis maxime deprecor Virgines Deo sacrae , quarum illustribus 
Gynaeceis veluti tot monilibus ornata refulget, florentissima 
Lucensis Ecclesia. Vos itaque, ut Patres olim obsequio ac no- 
mine commendabant, illustrior christiani Gregis portio, quae, 
amoenissima in liliorum convalle coelestem agnum exultans 
sequitur, hymnis, canticis, precibusque vocem laudis attollite, 
quae ex areolis aromatum suavi resonans modulamine, dulcis 
est Regi ac perjucunda. His certe pro vobis, universaque Chri- 
sti Ecclesia diurnis, nocturnisque precationibus immorantes, 
quae decus modo Ecclesiae ipsius speciosissimum estis; et Regni 
pariter coelorum eritis’, dum illuc stellarum instar fulgebitis 
in perpetuas aeternitates. 

Tantum hoc vero coelestis gaudii , et nurnquam interi- 
turae fruitionis, dum omnibus adprecor, saepe etiam Christi* 
fidelibus proponendum existimo, iis praesertim, quos Mundi 
hujus illecebrae ac blandimenta tenacius illigant . Fascinatio 

quippe nugacitatis obscurat bona , et inconstantia concupi- 
scentiae transvertit sensum sine malitia (1). Haec ideo se- 
dula mente, ct crebra simul animadversione recolite quotquot 
estis splendidissimi ordinis Optimates , vosque item seu Magi- 
stratuum amplitudine, sive honoris excellentia, copiaque divi- 
tiarum illustres, ne hisce aliquando fluxis periturisque abrepti, 
supremi tandem optimique bonorum omnium Largitoris obli- 
viscamini ; nec tam justorum optandam quibusque mercedem 
properetis , quam delirantium praevaricatorum supplicia , fato 
heu vobis miserrimo, consciscatis. Viam itaque mandatorum 
Domini custodientes, in lege ipsius ambulate. Qui Mundi hujus 
substantiam habetis, si inopem fratrem necessitate laborantem 
videritis , nusquam ab eo viscera vestra claudatis; nec verbo 
tantum ac lingua diligatis , sed opere simul et veritate. 

Utique, nunc vos universos seu Civitatis, seu Dioeceseos 
istius nostrae mihi semper charissimos Filios , aetatis, condi- 
tionis ac sexus cujusque affari libet; utique, in Dei primum, 
simulque in mutua inter Christi asseclas dilectione, stat, efflo- 
rescit, perficitur Regnum Dei, quod vita est Beatorum sem- 
piterna. Nam qui non diligit manet in morte; et qui diligit, 
legem omnem implevit. Fructus autem divinae hujus dilec- 
tionis uberrimus, multiplex, alma pax est, tum laetitia et gau- 
dium in Spiritu Sancto. Procul hinc ergo a vobis quidquid 
hoc gaudii, perennisque spiritalis vitae dulcedinis interturbet 
quoquomodo, aut laedat. Sed contra, quaecumque sunt vera, 
quaecumque pudica, quaecumque justa, quaecumque amabifia; 
queeumque bonae famae, si quae virtus, si quae laus disciplinae 
haec cogitate, haec tenete. 

Quod denique, dilectissimi, ut bene aspirante, opemque 
desideratissimam ferente Numine, abunde, ut cupimus, asse- 

(1) S«p. 4. 12. 

quamur, ad Thronum illico' coelestis gratiae accedendum, pe- 
roptatae benignitatis atque misericordiae beneficium, opportuno 
hoc tempore reportaturi. Adstat, adstat illuc potens prae reli- 
quis, juxtaque nobis propitius humani generis Servator, cujus 
divina e cruce pendentis Imago affabre efficta, longo abhinc 
aevo, singulari apud vos reverentia colitur, innumeris clara pro- 
digiis. Quodque eamdem, non ita pridem, novo Religionis, 
gratique animi pignore augendam senatusconsulto decreveritis, 
postquam lethifera ab hyperboreis plagis ingruente lue, Asiae, 
Europaeque regiones quamplurirnas metu, aerumnis, cladibus- 
que replevit, vestra interim hac Urbe sospite incolumique; quid 
prodit aliud, nisi fervens oppido vestrae pietatis studium, fidei- 
que apprime spectabilis argumentum ?• laetor hinc sane, vo- 
bisque plurimum ex corde gratulor, quorum assiduae inhian- 
tesque apud Deum precationes, secundis adeo auspiciis, et tam 
fausto exitu innotuere. 

Sed crescite porro, crescite adhuc in gratia, et cognitione 
Domini nostri , et Salvatoris Jesu Christi ; tum apud ipsum 
patronam , auxiliatricem , parentem coelorum Reginam vos 
omnes habere juvet , cunctosque Coelites , in quorum fidem 
et clientelam Ecclesiae istius sacra, Numinis beneficio, conces- 
sere. Vestris ob id precibus, optatisque pronus cumprimis aderit 
beatus MARTINUS Turonensis Episcopus, in cujus nomine 
cathedrale Templum dicatum: sancti etiam PAULINUS et 
FRIGDIANUS vestri olirn antistites, nec non REGULUS mar- 
tyr, ZITAQUE concivis, ac reliqui demum omnes, quorum 
mortalibus ditati exuviis, coelesti quoque tutela et patrocinio 
gloriamini. 

Hos Ven. Fratres, Filiique charissimi, hos quidem saepe, 
totoque animi affectu deprecaminor, ut omnium sator et do- 
minator Deus, peraflluenti benedictionis suae abundantia re- 
pleat, cumuletque catholicae Ecclesiae Hierarcham summum, at- 

que Pontificem vere maximum GREG0R1VM XVI, Christifide- 
libus universis, in tot tamque horribilibus Imperio ac Religioni 
motis procellis, datum ceu columen, praesidium, perfugiumque. 

Sed et pro nostris celsissimis, ac religiosissimis Ducibus 
KAROLO LUDOVICO, et MARIA THERESIA PIA, eorum- 
que augusta Prole, orate, ut regum Rex benignissimus det uni- 
cuique augmenta gratiarum, queis per clementiae, et justitiae se- . 
mitas jugiter incedentes , amorem sibi, et obsequium deditissi- 
mae Gentis in dies magis devinciant , et cum praesenti, futuram 
maxime comparent fideli Populo faustitatem. 

Nec vero sinam, ut vos ad Deum accedentes ullo modo 
praetereat Princeps Eminentissimus jacobus brignole, vir 
sane, ut qui maxime, avorum gloria praestans, parta vero reli- 
gione atque virtute propria spectabilior, qui vestrum me hodie 
Praesulem Pastoremque, mystica unctione inauguravit. 

De me tandem, omnium infirmissimo, vestrarumque pre- 
cum auxilio apprime egente, memores dilectissimi estote, ut 
qui totus posthac animarum vestrarum regimini, aeternaeque 
saluti procurandae impendar, vice exantlatae sollicitudinis, ac 
laborum ea potissimum fruar, quam Dei Verbum vocibus ju- 
cundissimis Patrem alloquens efferebat ( 1 ). Quos dedisti mihi , 
non perdidi ex eis quemquam . 

In hanc itaque, quotquot estis dilectissimi , spem addu- 
ctus, quam ut adaugeat roboretque misericordiarum Pater, ac 
Deus totius consolationis, vehementissime deprecor, amoris 
testem, ac mei quantocyus adventus praenunciam , hanc dedi 
epistolam; jamque omnibus atque singulis pastoralem bene- 
dictionem peramanter impertio. 

Dabam Romae extra Portam Flaminiam, die sacra jacobo 
Apostolo octavo Cal. Augusti MDCCCXXXVI. ipsa consecra- 
tionis meae. 

(1) Joan. 18. 9. 

